stanford-oval/wikipedia huggingface dataset:
Seksi
Seksin muodot > Ei-fyysinen seksi

Seksi voi olla myös ei-fyysistä toimintaa. Puhelinseksi ja seksiviestittely ovat puhelimen tai muun viestintälaitteen avulla tapahtuvaa seksuaalista toimintaa. Kyberseksi on virtuaalisessa ympäristössä tapahtuvaa seksuaalista kanssakäymistä.
Voyeurismi eli tirkistely tarkoittaa seksuaalisen mielihyvän saamista toisen henkilön katselemisesta joko tämän tietäen tai tietämättä. Ekshibitionismi puolestaan tarkoittaa erotisoitujen ruumiinosien tai seksuaalisen toiminnan paljastamista toisille.
Emätinyhdynnässä nainen voi kontrolloida liikkeen syvyyttä ja rytmiä olemalla päällä.
Anaaliseksissä peniksen kulma vaikuttaa stimulaation kohdistumiseen.
Klitoriksen nuoleminen on yleinen tapa tuottaa orgasmi suuseksissä.
Häpyhuulten hellävarainen koskettelu lisää kiihottumista ennen klitoriksen suoraa stimulaatiota.
Seksin harjoittaminen > Suostumus

Seksuaalisen kanssakäymisen tulee aina perustua kaikkien osapuolten vapaaehtoiseen suostumukseen, muuten kyseessä voi olla seksuaalinen hyväksikäyttö tai raiskaus. Suomessa seksuaalista itsemääräämisoikeutta suojataan lainsäädännöllä.
Seksin harjoittaminen > Kommunikaatio seksin aikana

Yksi tärkeimmistä ennustajista molempien kumppaneiden tyytyväisyydelle seksin tiheyteen, kestoon ja toteutukseen on avoin viestintä toiveista ja tarpeista. Koska seksiin liittyy monissa kulttuureissa lukuisia tabuja, monien ihmisten tuntuma omiin mieltymyksiin sekä kyky puhua niistä on rajoittunut. Näiden rajoitusten voittaminen, esimerkiksi seksuaali- tai pariterapian yhteydessä pelkojen purkamisen ja viestintätaitojen harjoittelun kautta, edistää tyydyttävää seksielämää.
Seksin harjoittaminen > Esileikki

Esileikki on seksin osa, joka edeltää ja valmistaa yhdyntään tai muuhun intiimiin kanssakäymiseen. Esileikki voi kestää muutamista minuuteista tunteihin, ja sen tarkoituksena on lisätä seksuaalista kiihottumista ja parantaa molempien osapuolten nautintoa. Tutkimusten mukaan naisille esileikki on erityisen tärkeä osa seksuaalista nautintoa, ja monet pitävät sitä jopa tärkeämpänä kuin varsinaista yhdyntää. Esileikkiin voi kuulua suutelua, koskettelua, hierontaa, suuseksiä ja erilaisten seksivälineiden käyttöä. Monipuolinen esileikki, joka sisältää useita erilaisia aktiviteetteja, lisää merkittävästi orgasmin todennäköisyyttä. Viittä eri seksuaalista aktiviteettia sisältänyt esileikki johti tutkimuksen mukaan orgasmiin 89 prosentilla naisista.
Seksin harjoittaminen > Seksilelut ja apuvälineet

Seksivälineet ovat esineitä, joita käytetään seksuaalisen nautinnon lisäämiseen joko yksin tai kumppanin kanssa. Näiden välineiden käyttö on yleistynyt ja normalisoitunut 2000-luvulla, ja niitä myydään nykyään tavallisissa kaupoissa ja marketeissa.
Seksivälineitä on saatavilla monissa eri muodoissa ja käyttötarkoituksissa. Yleisiä tuotteita ovat vibraattorit, dildot, tekovaginat, klitoriskiihottajat, penisrenkaat, anaalitapit, sekä hierontaöljyt ja liukuvoiteet
Seksin harjoittaminen > Fantasiat ja roolileikit

Seksuaaliset fantasiat ja roolileikit ovat yleinen osa seksiä. Fantasiat voivat olla mielikuvituksen tuotetta ilman toteutusaikomusta tai toimia inspiraationa seksuaalisille kokeiluille.
Kyselytutkimuksen mukaan Suomessa yleisimpiä fantasioita ovat ryhmäseksiin liittyvät fantasiat, sitomiseen liittyvät fantasiat sekä julkisella paikalla harrastettavaan seksiin liittyvät fantasiat. Seksuaaliterapeutit korostavat, että fantasioiden kokeminen on normaalia ja tervettä, eikä kaikkia fantasioita tarvitse tai ole tarkoituskaan toteuttaa. Monille pelkkä fantasiointi riittää tuottamaan mielihyvää ja toimimaan stressinpurkukeinona.
BDSM on yläkäsite, joka sisältää bondagen (sitominen), sadomasokismin (S&M) sekä dominoinnin ja alistumisen (D/s). Näissä seksuaalisuuden muodoissa keskeistä on kurin, vapauden ja vastuun harjoittaminen yhteisymmärryksessä.
Parafiliat ovat seksuaalisen mielihyvän muotoja, joissa kiihottuminen tapahtuu välillisesti tietyn kohteen avulla. Useimmilla ihmisillä on parafilisia mielikuvia, jotka eivät konkretisoidu toiminnaksi.
Seksuaaliterveys

Seksuaaliterveyden ylläpitämiseen kuuluu olennaisena osana turvaseksi, joka tarkoittaa seksuaalista kanssakäymistä, jossa huomioidaan seksitautien ja ei-toivottujen raskauksien ehkäisy. Kondomi on tärkein turvaseksin menetelmä, sillä se suojaa sekä seksitaudeilta että raskaudelta, kun taas muut ehkäisymenetelmät kuten ehkäisypillerit ja kierukat suojaavat vain raskaudelta. Myös rokotteet HPV:tä ja B-Hepatiittia vastaan ja tartunnanjäljitys ovat tehokkaita keinoja seksitautien torjumiseen. Säännölliset terveystarkastukset, kuten gynekologiset tutkimukset, papakokeet ja sukupuolitautitestit, edistävät seksuaaliterveyden ylläpitoa.
Seksuaalihäiriöt ovat yleisiä ongelmia, jotka voivat vaikuttaa merkittävästi elämänlaatuun. Yleisimpiä ovat erektiohäiriöt, ennenaikainen tai viivästynyt siemensyöksy, yhdyntäkivut, vaginismi, orgasmivaikeudet ja seksuaalisen halun häiriöt, joiden taustalla voi olla fyysisiä, psyykkisiä tai ihmissuhteisiin liittyviä tekijöitä. Näihin ongelmiin on saatavilla apua terveydenhuollosta ja seksuaaliterapiasta.
Seksuaalikasvatusta pidetään tärkeänä osana koulutusjärjestelmää. Sen tavoitteena on tarjota tietoa seksistä, seksuaalisuudesta ja turvaseksistä sekä tukea nuorten seksuaalista kehitystä.
Kirjallisuutta

Apter, Dan & Väisälä, Leena & Kaimola, Kari (toim.): Seksuaalisuus.  Helsinki:  Duodecim, 2006.  ISBN 978-951-656-215-8
Bildjuschkin, Katriina & Ruuhilahti, Susanna: Seksiä vaatteet päällä.  Helsinki:  Tammi, 2008.  ISBN 978-951-26-5758-2
Brusila, Pirkko (toim.): Seksuaalisuus eri kulttuureissa.  Helsinki:  Duodecim, 2008.  ISBN 978-951-656-253-0
Godson, Suzi: Seksikirja.  ((The Sex Book, 2002.) Suomentanut Tuulikki Valta)  Jyväskylä Helsinki:  Gummerus, 2003.  ISBN 951-0-27503-4
Gregersen, Edgar: Seksuaalisuuden maailma.  ((Sexual Practices. The Story of Human Sexuality, 1983.) Suomentanut Pirkko Huhtanen)  Helsinki:  WSOY, 1993.  ISBN 951-0-18854-9
Heusala, Kari: Miehen seksuaalisuus.  Helsinki:  Like, 2003.  ISBN 952-471-021-8
Heusala, Kari: Naisen seksuaalisuus.  Helsinki:  Like, 2001.  ISBN 951-578-847-1
Kontula, Osmo: Halu & intohimo. Tietoa suomalaisesta seksistä.  Helsingissä:  Otava, 2008.  ISBN 978-951-1-22680-2
Nazarenko, Salla (toim.): Ihana kiihko. Miksi seksi on niin tärkeää.  Helsinki:  Into, 2016.  ISBN 978-952-264-532-6
Palo, Jorma & Palo, Leena-Maija: Rakkaudesta seksiin.  (2. uudistettu painos)  Helsinki:  WSOY, 2004.  ISBN 951-0-29573-6
Ryan, Christopher & Jetha, Cacilda: Paritellen. Seksuaalikäyttäytymisen kehityshistoria.  ((Sex at Dawn. The Prehistoric Origins of Modern Sexuality, 2010.) Suomentanut Maarit Tillman)  Jyväskylä:  Docendo, 2011.  ISBN 978-951-0-37845-8
Suomela, Anu (toim.): Seksi. Kaikki mitä tulee tietää.  (Koottu Sexpo-säätiön kotisivuille lähetetyistä kysymyksistä ja niiden vastauksista)  Helsinki:  Ajatus, 2009.  ISBN 978-951-20-7835-6
Virtanen, Jukka: Kliininen seksologia.  Helsinki:  WSOY, 2002.  ISBN 951-0-24863-0
Aiheesta muualla

Kuvia tai muita tiedostoja aiheesta Seksi Wikimedia Commonsissa
Sitaatteja aiheesta Seksi Wikisitaateissa
Ylen Elävä arkisto – Mitä? Mistä lapset tulevat?
Sexpo – Tietoa seksuaalisuudesta, kysymyksiä ja vastauksia
Väestoliitto – Seksi
Paalanen, Tommi: Seksuaalietiikan perustana on yksilönvapaus. Helsingin Sanomat 26.6.2009.
Seksillä on tärkeitä tehtäviä läheisyyden ja kumppanisuhteen vahvistamisessa.
Kondomi on tehokkain seksitautien ehkäisyväline.
Yksityiskohta Pompejilaisen makuuhuoneen seinämaalauksesta (n. 100-luvulta jaa.) ilmentää antiikin Rooman avointa suhtautumista seksuaalisuuteen, ennen kristinuskon vaikutuksen leviämistä.
MM-rallikausi 1986

MM-rallikausi 1986 oli rallin maailmanmestaruussarjan 14. kausi. Kausi jää historiaan monella tavalla. Kausi koostui 13 rallista, mukaan lukien kaikki kaksitoista edellisen kauden kilpailua sekä lisäksi uutena Olympus Rally. Tämä merkitsi paluuta MM-sarjalle Yhdysvaltoihin.
Kausi oli viimeinen tehokkaille ja suosituille B-ryhmän ralliautoille, jotka kiellettiin liian nopeina turvalliseen kilpailemiseen kuolemaan johtaneiden onnettomuuksien jälkeen.
Kuljettajien mestaruuden viimeisellä B-ryhmän autolla voitti lopulta Suomen Juha Kankkunen Peugeotilla, joskin mestarina ehti kymmenen päivän ajan olla Markku Alén. Alén menetti mestaruuden, sillä Sanremon osakilpailun pisteet mitätöitiin jälkikäteen. Alén oli jo ehtinyt juhlia mestaruuttaan.
Peugeot 205 T16 E2, Audi Quattro S1 ja Lancia Delta S4 Monte Carlossa
Onnettomuudet

Kaudella tapahtui kuolemaan johtaneita onnettomuuksia, joista yksi oli suomalaisen Henri Toivosen onnettomuus Korsikalla, jossa myös hänen kartanlukijansa Sergio Cresto kuoli. Portugalin rallissa kolme katsojaa sai surmansa ja yli 30 loukkaantui auton syöksyttyä yleisön joukkoon. Marc Surerin ulosajossa Länsi-Saksan mestaruussarjan ADAC Hessen Rallyessa hänen kartanlukijansa Michel Wyder kuoli ja Surer loukkaantui vaikeasti.
Sääntömuutokset

Korsikan rallin tapahtumien jälkeen FISA:n rallikomitea päätti tapaamisessaan 14. toukokuuta 1986 muutoksista sääntöihin. Aiempaan verrattuna voimaan tulleita muutoksia sääntöihin:
Erikoiskokeen keskinopeus ei saa ylittää 110 km/h kymmenen prosentin marginaalilla (todellinen suurin keskinopeus 121 km/h)
Kilpailtavan reitin pituus ei saa ylittää 600 kilometriä, viiden prosentin marginaalilla (todellinen maksimi 630 km)
Erikoiskoe ei saa olla pidempi kuin 30 kilometriä
Lepotauko kahden osion välillä oltava vähintään yhdeksän tuntia (ennen kuusi tuntia)
Tieosuuden korkein tavoitekeskinopeus ei saa ylittää 70 km/h
Sääntömuutoksien johdosta Suomen rallista poistettiin nopeimpia erikoiskokeita ja RAC-rallissa erikoiskokeet eivät saaneet olla myöhään illalla jotta lepotaukoa jää riittävästi. Kaikki kauden 1986 jälkipuoliskolla olleet rallit lyhensivät pituutta, esimerkiksi Argentiina, Uusi-Seelanti ja Akropolis-rallit olivat 800–900 kilometriä vuonna 1985 lyhenivät alle 600 kilometriin. Suomen ralli lyheni 458 kilometristä 389 kilometriin ja yöosuus poistettiin.
Kilpailukalenteri

| Nro | Ajakohta | Osakilpailu | Raportti |  |
| --- | --- | --- | --- | --- |
| 1 | 18.-24. tammikuuta |  Monte Carlon ralli | Raportti |  |
| 2 | 14.-16. helmikuuta |  Ruotsin ralli | Raportti |  |
| 3 | 5.-8. maaliskuuta |  Portugalin ralli | Raportti |  |
| 4 | 29. maaliskuuta - 2. huhtikuuta |  Safari-ralli | Raportti |  |
| 5 | 1.-3. toukokuuta |  Korsikan ralli | Raportti |  |
| 6 | 2.-4. kesäkuuta |  Akropolis-ralli | Raportti |  |
| 7 | 5.-8. heinäkuuta |  Uuden-Seelannin ralli | Raportti |  |
| 8 | 6.-9. elokuuta |  Argentiinan ralli | Raportti |  |
| 9 | 5.-7. syyskuuta |  Suomen ralli | Raportti |  |
| 10 | 24.-27. syyskuuta |  Norsunluurannikon ralli | Raportti |  |
| 11 | 13.-17. lokakuuta |  Sanremon ralli | Raportti |  |
| 12 | 16.-19. marraskuuta |  RAC-ralli | Raportti |  |
| 13 | 4.-7. joulukuuta |  Olympus-ralli | Raportti |  |
Lähde:
Mestaruudet > Pistejärjestelmä

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| Sijoitus | 1. | 2. | 3. | 4. | 5. | 6. | 7. | 8. | 9. | 10. |
| Pisteet | 20 | 15 | 12 | 10 | 8 | 6 | 4 | 3 | 2 | 1 |
Mestaruudet > Tallien maailmanmestaruus

Norsunluurannikon ja Yhdysvaltain kilpailusta ei saanut valmistajien pisteitä.
| Sija | Talli | Kilpailu>  MON | Kilpailu>  SWE | Kilpailu>  POR | Kilpailu>  KEN | Kilpailu>  FRA | Kilpailu>  GRC | Kilpailu>  NZL | Kilpailu>  ARG | Kilpailu>  FIN | Kilpailu>  ITA | Kilpailu>  GBR | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- |
| 1 |  Peugeot | 17 | 20 | - | (10) | 20 | 20 | 20 | (14) | 20 | * | 20 | 137 |
| 2 |  Lancia | 20 | 17 | - | (14) | - | 17 | 17 | 20 | 14 | * | 17 | 122 |
| 3 |  Volkswagen | 9 | 10 | - | - | 9 | 11 | 12 | 14 | - | * | - | 65 |
| 4 |  Audi | 14 | 15 | - | - | - | - | - | - | - | * | - | 29 |
| 5 |  Ford | - | 14 | - | - | - | - | - | - | - | * | 10 | 24 |
| 6 |  Toyota | - | - | - | 20 | - | - | - | - | - | * | - | 20 |
| 7 |  Renault | - | - | - | - | 14 | - | - | - | - | * | - | 14 |
| 8 |  Subaru | - | - | - | 13 | - | - | - | - | - | * | - | 13 |
| 9 |  Austin Rover | - | - | - | - | - | - | - | - | 4 | * | 8 | 12 |
| 10 |  Citroën | - | 10 | - | - | - | - | - | - | - | * | - | 10 |
| 11 |  Mazda | - | - | - | - | - | - | - | - | - | * | 9 | 9 |
| 12 |  Opel | - | - | - | - | - | - | - | 5 | - | * | - | 5 |
* FISA hylkäsi jälkikäteen San Remon osakilpailun pisteet.
Vuoden 1986 kilpailut kartalla.
Erik

| Erik |
| --- | --- |
Nimipäivä:   
– suomenkielinen:  –
– ruotsinkielinen:  18. toukokuuta
– ortodoksinen:  –
Muunnelmia:  Erkki, Eero, Eerik, Eerikki, Eerika, Eriki, Erika
Vastineita eri kielissä:  Eric, Erich, Eirik, Jerker, Edrick
Nimen alkuperä:  Eiríkr
Infobox OKNimi-testi OK: 
Erik on skandinaavinen miehen etunimi. Se on muunnos norjalaisesta nimestä Eiríkr, joka tulee sanoista ei ’aina’ ja ríkr ’hallitsija’.
Erik on ollut monen Tanskan, Norjan ja Ruotsin kuninkaiden nimi. Suomen kielessä heistä käytetään vakiintuneesti nimimuotoa Eerik.
Suomessa Erik on suosittu nimi. Vuoden 2019 loppuun mennessä Suomessa on ollut kirjoilla 44 146 Erik- ja 3074 Eric-nimistä miestä. Lisäksi nimi on kummassakin muodossa ollut myös muutamalla naisella. Suomenruotsalaisen kalenterin mukaan Erikin nimipäivä on 18. toukokuuta, Eerik Pyhän muistopäivänä. Suomenkielisessä kalenterissa samana päivänä on Erkin, Eeron, Eerikin ja Eerikan nimipäivä.
Tunnettuja Eric -nimisiä > Kuvitteellisia Erikejä ja Ericejä

Erik, Ynglingan saagan mukaan Ruotsin muinainen kuningas
Eric, päähenkilö Terry Pratchettin romaanissa Eric
Erik, päähenkilö Gaston Leroux'n romaanissa Oopperan kummitus
Erik ihmisenpoika, Lars-Henrik Olsenin fantasiakirjasarjan päähenkilö
Eric Cartman, hahmo animaatiosarjassa South Park
Eric the Cavalier, hahmo animaatiosarjassa Dungeons & Dragons
Erik Ekholm, tv-sarjassa Salatut elämät
Eric the Red, Marvel Comicsin sarjakuvahahmo
Eric Yorkie, kirjasarjassa Houkutus
Aiheesta muualla

Kuvia tai muita tiedostoja aiheesta Erik Wikimedia Commonsissa
Tan

Tan voi viitata johonkin seuraavista:
Tansania, KOK:n ja FIFAn käyttämä maatunnus TAN
tangentti (lyh. tan), trigonometrinen funktio
tan, pienikokoinen kanirotu
kellanruskea väri (engl. tan)
Studio Tan, Palefacen studioalbumi
Studio Tan, Frank Zappan albumi
Henkilöitä

Amy Tan (s. 1952), yhdysvaltalainen kirjailija
Lip-Bu Tan (s. 1949), yhdysvaltalainen liikemies
Melvyn Tan (s. 1956), singaporelais-brittiläinen pianisti
Nevada-tan (s. 1992/1993), murhaan syyllistynyt japanilainen tyttö
Shaun Tan (s. 1974), australialainen kirjailija ja kuvittaja
Tan Chin Kee (s. 1952), hongkongilainen judoka
Tan Dun (s. 1957), kiinalainen säveltäjä
Tan Howe Liang (1933–2024), singaporelainen painonnostaja
Tan Jiazhen (1909–2008), kiinalainen geneetikko
Tan Ruyin (s. 1994), kiinalainen jalkapalloilija
Tan Zhongyi (s. 1991), kiinalainen shakin naisten maailmanmestari
Tan Zongliang (s. 1971), kiinalainen pistooliampuja ja maailmanmestari
Uncle Tan, suomalainen elektronisen musiikin artisti, säveltäjä ja tuottaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tan”, voi hakea sivunnimihaulla, laajalla sivunnimihaulla tai tekstihaulla.
The Batman (elokuva)

| The Batman |
| --- | --- |

Ohjaaja:  Matt Reeves
Käsikirjoittaja:   Matt Reeves  Peter Craig 
Perustuu:  Bob Kanen ja Bill Fingerin sarjakuvahahmoon Batman
Tuottaja:   Matt Reeves  Dylan Clark 
Säveltäjä:  Michael Giacchino
Kuvaaja:  Greig Fraser
Leikkaaja:   William Hoy  Tyler Nelson 
Tuotantosuunnittelija:  James Chinlund
Pukusuunnittelija:  Jacqueline Durran
Pääosat:   Robert Pattinson  Zoë Kravitz  Paul Dano  Jeffrey Wright  John Turturro  Peter Sarsgaard  Andy Serkis  Colin Farrell 
Valmistustiedot
Valmistusmaa:  Yhdysvallat
Tuotantoyhtiö:   DC Films  6th & Idaho Motion Picture Company  Dylan Clark Productions 
Levittäjä:  Warner Bros. Pictures
Ensi-ilta:   2022-3-11. maaliskuuta 2022 (Lincoln Center)  2022-3-44. maaliskuuta 2022 (Suomi ja Yhdysvallat)  
Kesto:  176 minuuttia
Alkuperäiskieli:  englanti
Budjetti:  185–200 miljoonaa dollaria
Tuotto:  770,8 miljoonaa dollaria
Katsojat:  173 996 (Suomessa)
Seuraaja:  The Batman 2
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
The Batman on vuonna 2022 ensi-iltansa saanut yhdysvaltalainen supersankarielokuva, joka pohjautuu DC Comicsin Batman-sarjakuvahahmoon. Sen on ohjannut Matt Reeves, joka myös käsikirjoitti elokuvan yhdessä Peter Craigin kanssa. Pääosissa esiintyvät Robert Pattinson, Zoë Kravitz, Paul Dano, Jeffrey Wright, John Turturro, Peter Sarsgaard, Andy Serkis ja Colin Farrell.
Elokuvan kehitystyö alkoi vuonna 2014. Ohjaajaksi, näyttelijäksi ja tuottajaksi oli kiinnitetty aiemmin DC Extended Universessä Batmania esittänyt Ben Affleck. Tammikuussa 2017 Affleck kuitenkin vetäytyi ohjaajan paikalta, ja Matt Reeves palkattiin seuraavan kuukauden aikana uudeksi ohjaajaksi ja käsikirjoittajaksi. Reeves muutti elokuvan tarinan kertomaan nuoremmasta Batmanistä ja korostamaan hahmon etsiväpuolta enemmän kuin aiemmissa elokuvissa. Tammikuussa 2019 Affleck vetäytyi projektista, ja toukokuussa Pattinson valittiin Batmanin uudeksi näyttelijäksi. Elokuva muutettiin sijoittumaan DCEU:sta kokonaan erilliseen jatkumoon. Kuvaukset alkoivat Lontoossa tammikuussa 2020, mutta koronaviruspandemian aiheuttamien lykkäysten vuoksi ne saatiin valmiiksi vasta maaliskuussa 2021.
The Batman sai maailmanensi-iltansa New Yorkissa sijaitsevassa Lincoln Centerissä 1. maaliskuuta 2022. Teatterilevitykseen se tuli 4. maaliskuuta 2022. Yhdysvalloissa sen ikäraja on PG-13 ja Suomessa 16. Elokuva sai positiivisen vastaaonoton kriitikoilta. Se on ehdolla kolmeen Oscar-palkintoon vuoden 2023 gaalassa: paras äänitys, paras maskeeraus ja parhaat erikoistehosteet. Suomessa elokuva oli vuoden 2022 neljänneksi katsotuin elokuva 173 tuhannella katsojalla.
Elokuvalle on myös kehitteillä kaksi jatko-osaa, joista ensimmäinen saa ensi-iltansa 1. lokakuuta 2027. Lisäksi spin-off -sarja, The Penguin, sai ensiesityksensä HBO:lla syyskuussa 2024.
Näyttelijät

| 0 | 1 | 2 |
| --- | --- | --- |
|  Robert Pattinson  | … |  Bruce Wayne / Batman   |
|       Oscar Novak  | … |  nuori Bruce Wayne   |
|  Zoë Kravitz  | … |  Selina Kyle / Kissanainen   |
|  Paul Dano  | … |  Edward Nashton / Arvuuttaja   |
|       Joseph Walker  | … |  nuori Edward Nashton   |
|  Jeffrey Wright  | … |  James Gordon   |
|  John Turturro  | … |  Carmine Falcone   |
|  Peter Sarsgaard  | … |  Gil Colson   |
|  Andy Serkis  | … |  Alfred Pennyworth   |
|  Colin Farrell  | … |  Oswald ”Oz” Cobblepot / Pingviini   |
|  Jayme Lawson  | … |  Bella Reál   |
|  Gil Perez-Abraham  | … |  konstaapeli Martinez   |
|  Peter McDonald  | … |  William Kenzie   |
|  Alex Ferns  | … |  Pete Savage   |
|  Con O’Neill  | … |  Mackenzie Bock   |
|  Rupert Penry-Jones  | … |  pormestari Don Mitchell Jr.   |
|  Charlie ja Max Carver  | … |  Jäävuoriklubin vartijat   |
|  Hana Hrzic  | … |  Annika Kosolov   |
|  Jay Lycurgo  | … |  nuori jengiläinen   |
|  Akie Kotabe  | … |  junan matkustaja   |
|  Sandra Dickinson  | … |  Dory   |
|  Luke Roberts  | … |  Thomas Wayne   |
|  Stella Stocker  | … |  Martha Wayne   |
|  Barry Keoghan  | … |  Jokeri (cameo)   |
Tuotanto > Esituotanto

Batmanin rooliin olivat toukokuussa 2019 ehdolla Robert Pattinson, Nicholas Hoult, Armie Hammer ja Aaron Taylor-Johnson. Pattinson valittiin rooliin hänen ja Houltin kanssa tehtyjen koekuvausten jälkeen. Heinäkuussa Greig Fraser liittyi projektiin elokuvan kuvaajaksi.
Jeffrey Wright osallistui syyskuussa 2019 neuvotteluihin James Gordonin uudeksi näyttelijäksi ja Jonah Hill joko Pingviinin tai Arvuuttajan roolista, mutta Hill poistui kuvioista seuraavan kuukauden aikana. Lokakuussa vahvistettiin Wrightin roolivalinta ja Zoë Kravitzin valinta Kissanaiseksi, jota hän oli aiemmin ääninäytellyt animaatioelokuvassa Lego Batman Elokuva (2017). Kravitzin lisäksi myös Ana de Armas, Ella Balinska, Eiza González, Zazie Beetz ja Alicia Vikander olivat olleet ehdolla Kissanaisen rooliin. Myöhemmin saman kuukauden aikana Paul Dano valittiin Arvuuttajan rooliin. Marraskuussa Andy Serkis valittiin Alfred Pennyworthin uudeksi näyttelijäksi, Colin Farrell näyttelemään Pingviiniä, John Turturro Carmine Falconea ja Jayme Lawson pormestarivaaliehdokas Bella Reália. Joulukuussa Peter Sarsgaard kiinnitettiin piirisyyttäjä Gil Colsoniksi.
Reeves halusi Jokerin esiintyvän elokuvassa, jotta katsojat ymmärtäisivät, etteivät Gothamin ongelmat katoaisi Arvuuttajan pidättämisen jälkeen. Hän ei ollut aluksi varma siitä, olisiko Jokeri mukana elokuvan teatteriversiossa ja että palaisiko hahmon näyttelijä rooliinsa tulevissa elokuvissa. Hän tapasi myöhemmin Barry Keoghanin, joka otti roolin mielellään vastaan. Tuotantoryhmä aikoi pitää roolin salassa valehdellen, että Keoghanin roolihahmo olisikin Stanley Merkel, joka on esiintynyt sarjakuvassa Batman: Ensimmäinen vuosi. Keoghanin veli kuitenkin paljasti totuuden sosiaalisessa mediassa vain päiviä ennen elokuvan ensi-iltaa.
Tuotanto > Kuvaukset

Kuvaukset alkoivat Lontoossa tammikuussa 2020. Elokuvan kuvaaja Greig Fraser oli aiemmin työskennellyt Reevesin kanssa elokuvassa Ystävät hämärän jälkeen (2010). Hautausmaakohtaukset kuvattiin helmikuun aikana Glasgow’ssa Skotlannissa, ja tuotanto siirtyi Liverpooliin maaliskuun aikana. Warner Bros. ei aikonut keskeyttää kuvauksia koronaviruspandemian vuoksi, mutta päätyi kuitenkin tekemään niin 14. maaliskuuta. Kuvausten oli alun perin tarkoitus jatkua jo kahden viikon päästä, mutta 25. maaliskuuta Reeves ilmoitti kuvausten viivästyvän entisestään.
Warner Bros ilmoitti huhtikuussa elokuvan uudeksi ensi-iltapäivämääräksi 1. lokakuuta. Saman kuukauden aikana Andrew Jack, elokuvan murrevalmentaja kuoli koronavirukseen. Reeves sanoi, että neljäsosa kuvauksista oli jo saatu valmiiksi ennen keskeytyksiä, ja alkoi katsella tallenteita niistä suunnitellakseen loppujen kuvausten toteuttamista. Reeves ei aikonut tehdä muutoksia käsikirjoitukseen, mutta mietti kuitenkin uudelleen elokuvan sävyä.
The Batman sai huhtikuussa luvan jatkaa kuvauksia aikaisintaan heinäkuussa. Kuvaukset jatkuivat kuitenkin vasta 3. syyskuuta. Pattinsonilla todettiin kuitenkin kolmen päivän päästä koronavirustartunta, minkä seurauksena kuvausryhmä laitettiin kahden viikon karanteeniin. Lavasteiden rakentamista Leavesden Studiosilla jatkettiin kuitenkin samaan aikaan. Kuvaukset jatkuivat jälleen 17. syyskuuta. Elokuvan kuvausten odotettiin kestävän vielä kolme kuukautta ja päättyvän vuoden lopulla. Tuotantoryhmäläisiä vaadittiin kuitenkin majoittumaan mahdollisimman lähelle tuotantoaluetta ja olemaan poistumatta alueelta ennen tuotannon päättymistä.
Lokakuussa elokuvan uudeksi ensi-iltapäivämääräksi asetettiin 4. maaliskuuta 2022. Liverpoolin St George’s Hallissa kuvattiin Gothamin kaupungintalolle sijoittuva hautajaiskohtaus. Liverpoolissa kuvattiin lisäksi Anfieldin hautausmaalla ja Royal Liver Buildingissa. Industrial Light & Magic auttoi tuotantoryhmää ottamaan käyttöön StageCraft-virtuaalituotantoteknologian, jota Fraser oli mukana kehittämässä Tähtien sodan Disney+-sarja The Mandaloriania varten. Gothamin kaduille sijoittuvia kohtauksia kuvattiin Chicagossa vielä lokakuun aikana. Kuvaukset päättyivät 13. maaliskuuta 2021.